kardosdrur/scandi-wiki huggingface dataset:
Kaj Lykke (flertydig)

Kaj Lykke kan henvise til flere personer, evt. med forskellig stavning:

 Kai Lykke – 1625-1699, adelsmand, oberst og kammerjunker
 Kaj Lykke (fodboldspiller) – træner for Holbæk Bold- og Idrætsforening 1979-1980
Siljansringen

Siljansringen i Dalarna i Sverige er Europas største nedslagskrater (astroblem) med en diameter på ca 52 km.

Krateret dannedes, da en meteorit med en omkreds på cirka 4 km slog ned og ramte jorden under devontiden for 360-368 millioner år siden. Siljansøens form er et direkte resultat af kraterets udseende. Nedslagets effekter ses også tydeligt i undergrunden i området, hvor de ordoviciske og siluriske bjergarter ligger som en ring omkring Siljan.

Referenser 
 Thomas Gold; The deep, hot biosphere (1992), Proceedings of the National Academy of Sciences 89:6045-6049.
 Thomas Gold; The Deep Hot Biosphere. Copernicus Books (1999). .

Eksterne henvisninger 
 Earth Impact Database
 Siljan i Earth Impact Database fra University of New Brunswick

Nedslagskratere
Dalarna
Sveriges geografi
Palæozoikum
Sneloppe

Sneloppen (Boreus hyemalis) er et 3 til 4 millimeter langt insekt med små krympede vinger.

Eksterne henvisninger
Edler

Edler (von ...) er en tysk adelstitel, afledet af Edelherr eller Edler Herr, dvs. "ædel herre". Adelsprædikatet kunne tildeles i forbindelse med en adling og blev især praktiseret i Østrig og Bayern indtil 1918. En Edlers hustru blev betegnet Edle (von ...).

Det var den laveste adelstitel i Tyskland og Østrig indtil 1918. En Edler stod under den titelbærende adels laveste klasser, dvs. friherrer/baroner og riddere, men over den ubetitlede adel. Modtagere af titlen var primært embedsmænd, officerer og bærere af ordener.

Rangtegnet var en rangkrone med fem perler. Tiltaleformen var Euer Hochwohlgeboren.

Titlen kan med en vis ret betragtes som modstykke til de engelske titler baronet og esquire.

Nogle kendte familier 
 Edle von Berger
 Edle von Emperger
 Edle von Eyben
 Edle von Friesack
 Edle von Hofmannsthal
 Edle von Musil
 Edle von Steinstätten
 Edle von Strehlenau
 Edle von Webenau
 Edle von Wohlleben
 Adam Brandner Edler von Wolfszahn
 Gans Edler zu Putlitz

Litteratur 
 Meyers Enzyklopädisches Lexikon; Bibliographisches Institut, Lexikonverlag, Mannheim/Wien/Zürich 1975, bind 7, s. 420.

Adelige titler
Broderkys

Broderkysset () var en hilsen, der blev brugt som hensigtserklæring og udtryk for gensidig agtelse mellem statsmænd i østblok-landene. Det bestod af omfavnelse samt kys på hinandens kind eller sjældnere mund. Kysset blev særlig brugt ved statsbesøg og partisamlinger.

Kultur i Sovjetunionen
DDR
Den kolde krig
Hilseformer
Bombebøssen

Bombebøssen er en stiftelse for gamle trængende søfolk og deres enker stiftet 2. november 1819, da kommandør, waterschout Peter Norden Sølling fik tilladelse til på waterschoutens kontor at opstille en til sparebøsse indrettet bombe til indsamling af bidrag. Stiftelsen indrettedes på et loft i Wildersgade 1822, flyttede 1825 til stiftelsens egen i 1824 købte ejendom på hjørnet af Dybensgade og Skvaldergade, flyttede 1844 til Brogade 8 og 1891 til sin nuværende bygning af røde mursten, kælder og tre stokværk tegnet af arkitekt Thorvald Bindesbøll. På facaden er indmuret en bombe over porten og et basrelief med portrætmedaljon udført af Otto Evens af stifteren. Den enkle, nøgne bygning har indskrevet sig i dansk arkitekturhistorie, fordi Bindesbøll her indledte en bevægelse væk fra den stukdekorerede arkitektur og tillod sig at opføre en helt simpel bygning ud til et hovedstrøg i København.

Stiftelsen har ni familielejligheder til sømænd og deres hustruer og værelser til to enker og 37 ugifte sømænd. Beboerne får foruden fri bolig lys, brændsel og sygepleje; tillige modtager ca. 2/3 af dem kost, vask og klæder. Under stiftelsens bestyrelse er legater, hvis renter tilfalder dels trængende søfolk i almindelighed, dels efterladte efter forulykkede søfolk, sjællandske fiskere, der har mistet redskaber og skibbrudne. Den bestyres af en direktion på ni medlemmer, der udnævnes af kongen.

I 1956 blev stiftelsen udvidet med en 6-etages modernistisk bygning i gule mursten i Dronningensgade 69 tegnet af Flemming Lassen. Begge bygningerne har høj bevaringsværdi.

Der er rundt om i landet oprettet andre stiftelser og understøttelsesfonde med samme navn, lige som gamle søminer bruges til indsamlingsbøsser mange steder.

Kilder 
 Henrik Nedergaard Olsen: , 2007
 V.A. Falbe-Hansen, Harald Westergaard og Harald Weitemeyer, J.P. Trap: Kongeriget Danmark, bd. I. Indledende beskrivelse af Danmark, Kjøbenhavn og Frederiksberg, København: G.E.C. Gad 1906, s. 294. Online
 Opslag i København – Kulturhistorisk opslagsbog 

Stiftelser i København
Etableret i 1819
Christianshavn
Heinrich Hofmann (komponist)

Heinrich Karl Johann Hofmann (13. januar 1842 — 16. juli 1902) var en tysk komponist.

Hofmann studerede musik blandt andet under Dehn. Ved sine talrige kompositioner har Hofmann skaffet sig et kendt og
velanset navn. De første kompositioner af Hofmann, der vakte opsigt, Ungarische Suite og Frithjof-Symfoni, efterfulgtes af en række arbejder. Blandt hvilke navnlig, de i god salonstil holdt, firhændige klaverkompositioner (Italienische Liebesnovelle, Steppenbilder, Aus meinem Tagebuch osv.) vandt megen udbredelse.
I øvrigt kan af Hofmanns arbejder nævnes serenader og suiter for orkester, adskillig kammermusik, flere større korværker, mandskor og sange samt nogle operaer, af hvilke vistnok kun Ännchen von Tharau (1878) har vakt mere end forbigående opmærksomhed. 

Operakomponister fra Tyskland
Personer fra Berlin
Rubén Pagnanini

Rubén Oscar Pagnanini (født 31. januar 1949 i San Nicolás de los Arroyos, Argentina) er en tidligere argentinsk fodboldspiller (højre back).

Han spillede hovedsageligt hos Estudiantes de La Plata, og havde desuden ophold hos Independiente og Argentinos Juniors. Med Independiente var han med til at vinde to argentinske mesterskaber.

Pagnanini var desuden en del af den argentinske trup der vandt guld ved VM i 1978 på hjemmebane. Han var dog ikke på banen under turneringen. Han nåede i alt at spille fire landskampe og score ét mål.

Titler 
Primera División Argentina
 1977 (Nacional) og 1978 (Nacional) med Independiente

VM
 1978 med Argentina

Referencer 

Fodboldspillere fra Argentina
Deltagere ved verdensmesterskabet i fodbold 1978
Fodboldspillere fra Estudiantes de La Plata
Fodboldspillere fra Independiente
Fodboldspillere fra Argentinos Juniors
Verdensmestre i fodbold
Heinrich Hofmann

Heinrich Hofmann henviser til blandt andre:

 Heinrich Hofmann (komponist) (1842–1902) – tysk komponist
 Heinrich Hofmann (maler) (1824–1911) – tysk maler
Santiago Santamaría

Santiago Santamaría (22. august 1952 i San Nicolás de los Arroyos, Argentina) - 27. juli 2013) var en argentinsk fodboldspiller (angriber).

Han spillede i to omgange hos Newell's Old Boys i hjemlandet, og var desuden i seks sæsoner i Frankrig, hvor han repræsenterede Stade Reims.

Santamaría spillede desuden ti kampe og scorede to mål for det argentinske landshold. Han deltog ved VM i 1982 i Spanien. Her var han dog kun på banen i to kampe, begge gange som indskifter.

Referencer

Eksterne henvisninger 

Fodboldspillere fra Argentina
Deltagere ved verdensmesterskabet i fodbold 1982
Fodboldspillere fra Newell's Old Boys
Fodboldspillere fra Stade Reims
Aage Kidde

Aage Ingebjørn Sager Kaas Kidde (28. april 1888 i Vejle – 29. december 1918 i Hareskov) var en dansk konservativ politiker, bror til Harald Kidde.

Han var søn af amtsvejinspektør, exam.jur. Christen Henrik Kidde (1818-1894) og Inger Dorothea (Doris) Corneliussen
(1848-1931). Kun seks år gammel mistede han sin fader. 1898 kom han til København, blev student fra Frederiksborg Gymnasium 1907 og tog filosofikum året efter, blev stud.polit., men blev aldrig færdig med studierne, da han brugte al sin tid på politisk arbejde. 1908-16 fik han en række poster i Studenterforeningen, blev involveret i Akademisk Skyttekorps, hvori han 1916 blev delingsfører. 1916-18 aftjente han sin værnepligt og udnævntes 1917 til løjtnant.

Han var ungkonservativ leder, formand for bl.a. Konservative Studenter og Konservativ Ungdom 1913-16. Kidde samlede omkring 1916 alle betydningsfulde formandsposter i den ungkonservative bevægelse på sine hænder, men måtte trække sig efter (ubekræftede) rygter om homoseksuelle forhold. Han påvirkede den senere konservative leder John Christmas Møller med sine ideer om den danske bondestands medfødte konservatisme – agrarkonservatismen. 

Allerede 1913 var Kidde blevet opstillet som Højres kandidat til Folketinget i Bogense; 1915 opstilledes han ligeledes i Otterup og Odense 1. kreds; i alle tre kredse førte han agitationen med aldrig trættet energi. April 1918 indvalgtes han i Folketinget; men da valget i Bogense blev kasseret, kunne han først efter omvalget juli samme år indtage sit sæde i tinget, men døde kort efter af den spanske syge. Som folkevalgt tog han flittigt del i udvalgsarbejdet, men nåede kun at holde en enkelt større tale 22. oktober 1918, i hvilken han krævede udlændinges ret til at erhverve fast ejendom begrænset ved lov.

Kidde var stærkt national og derfor negativt indstillet over for Tyskland. Han gennemførte under 1. verdenskrig efterretningsarbejde til fordel for Frankrig og førte kampagne for en Dannevirke-grænse ved folkeafstemningen i 1920. Hans betydning er grundigt behandlet af historikeren Wilhelm Christmas-Møller i bind 1 af dennes biografi om sin onkel John Christmas Møller.

Han er begravet på Bispebjerg Kirkegård. Et mindesmærke er rejst ved Langesø.

Kilder 
 Wilhelm Christmas-Møller: Christmas, bd. 1.

Eksterne henvisninger 

Folketingsmedlemmer i 1910'erne
Tidligere folketingsmedlemmer fra Det Konservative Folkeparti
Formænd for Konservativ Ungdom
Officerer fra Danmark
Folketingskandidater fra Højre (1881-1915)
Personer fra Vejle
Den Spanske Syge
Personer i Dansk Biografisk Leksikon
Åge
Postbudet ringer altid to gange

Postbudet ringer altid to gange er titlen på flere værker:

 Postbudet ringer altid to gange (roman) – en roman fra 1934 af James M. Cain.
 Postbudet ringer altid to gange (film fra 1946) – filmatisering fra 1946 af romanen.
 Postbudet ringer altid to gange (film fra 1981) – filmatisering fra 1981 af romanen.
José Van Tuyne

José Van Tuyne (født 13. december 1954 i Rosario, Argentina) er en tidligere argentinsk fodboldspiller (forsvarer).

Han spillede fem sæsoner hos Rosario Central i hjemlandet, og var desuden tilknyttet Talleres de Córdoba, Racing Club samt colombianske Millonarios.

Van Tuyne spillede desuden ti kampe for det argentinske landshold. Han deltog ved VM i 1982 i Spanien. Han var dog ikke på banen i turneringen.

Referencer 

Fodboldspillere fra Argentina
Deltagere ved verdensmesterskabet i fodbold 1982
Fodboldspillere fra Rosario Central
Fodboldspillere fra Racing Club de Avellaneda
Personer fra Rosario
Fodboldspillere fra Millonarios
Néstor Fabbri

Néstor Ariel Fabbri (født 29. april 1968 i Buenos Aires, Argentina) er en tidligere argentinsk fodboldspiller (forsvarer).

Han spillede på klubplan blandt andet for All Boys, Lanús, Racing Club og Boca Juniors i hjemlandet, og var desuden udlandsprofessionel hos FC Nantes og Guingamp i Frankrig. Han blev i 1987 kåret til Årets fodboldspiller i Argentina.

Fabbri spillede desuden 21 kampe og scorede ét mål for det argentinske landshold. Han deltog ved VM i 1990 i Italien, hvor argentinerne vandt sølv. Han var dog kun på banen i én kamp i turneringen. Han var også med til at vinde sølv ved OL i 1988 i Seoul, og deltog desuden ved Confederations Cup 1995 og ved Copa América samme år.

Referencer 

Fodboldspillere fra Argentina
Fodboldspillere fra All Boys
Fodboldspillere fra Racing Club de Avellaneda
Fodboldspillere fra Club Atlético Lanús
Fodboldspillere fra Boca Juniors
Fodboldspillere fra FC Nantes
Fodboldspillere fra En Avant Guingamp
Fodboldspillere fra Estudiantes de La Plata
Personer fra Buenos Aires
Fodboldspillere fra América de Cali
Deltagere ved verdensmesterskabet i fodbold 1990
Mocky

Dominic Salole (født 7. oktober 1974), bedre kendt som Mocky er en sangskriver, producer og musiker fra Canada.

Diskografi

Album
2002: In Mesopotamia
2004: Are + Be
2006: Navy Brown Blues
2009: Saskamodie
2015: Key Change
2018: Music Save Me (One More Time)
2018: A Day At United

EP'er
2017: How To Hit What And How Hard
2016: The Moxtape Vol.3
2015: Living Time EP (The Moxtape Vol.2)
2013: Graveyard Novelas EP (The Moxtape Vol.1)

Singler
2005: "Catch a Moment in Time"
2006: "Fightin' Away the Tears" (featuring Feist)
2006: "How Will I Know You?" (featuring Jamie Lidell)
2009: " Birds of a Feather "

Soundtracks
2011: Ufo in Her Eyes
2019: Carole & Tuesday

Eksterne henvisninger 

 

Musikere fra Canada
Portugisisk orlogsmand

Den portugisiske orlogsmand (Physalia physalis) er et gople-lignende hvirvelløst havdyr. Faktisk er den portugisiske orlogsmand ikke et rigtigt dyr, men derimod en koloni af separate, specialiserede dyr – såkaldte zooider – der ikke er i stand til at overleve hver for sig.

Goplen har giftige brændetråde på op til 10 meter. Selvom brændetråden er væk fra selve goplen, er den farlig. At blive ramt af trådene føles som et piskeslag eller et elektrisk stød. Det kan være farligt for mennesker.

Smågopler
Giftige dyr
Waterschout

Waterschout ((også vaterskout), af hollandsk, "vand-tilsynsmand") var en titel for en dansk embedsmand, der skulle holde mandtal over alle dem, som fra København ville "fare på koffardi". Alle "som til søfarten lyst har” skulle melde sig hos ham og lade deres navne, føde- og tilholdssted optegne i hans protokol. Stillingen, der blev oprettet 21. december 1695, var altså en slags opsynsmand med søfarten i Danmark.

Indtil 1816 var København den eneste danske by, der havde en waterschout, men samme år fik Helsingør også en, nemlig Christian Carl Hohlenberg, 1765-1825. I provinsen var det magistraten og byfogeden, der havde dette hverv. Waterschoutembedet blev nedlagt i 1871, og afløst af et mønstringskontor.

Der er bevaret protokoller fra 1740 til 1871.

Kilder 
 Beskrivelse på Skippere.dk 
 København. Kulturhistorisk opslagsbog med turforslag  på Selskabet for Københavns Historie

Referencer 

Titler
Maritim historie
Etableret i 1695
Ophørt i 1871
Michael McDonald

Michael McDonald er en sanger, musiker og sangskriver fra USA. Han er bl.a. kendt som medlem af gruppen The Doobie Brothers, i dag dog mest solist.

Diskografi 

Studiealbums
 If That's What It Takes (1982)
 No Lookin' Back (1985)
 Take It to Heart (1990)
 Blink of an Eye (1993)
 Blue Obsession (2000)
 Motown (2003) (coveralbum)
 Motown Two (2004) (coveralbum)
 Soul Speak (2008) (coveralbum)
 Wide Open (2017)

Julealbums
 In the Spirit a Christmas (2001)
 The Best of Michael McDonald: The Christmas Collection (2004)
 Through the Many Winters, A Christmas Album (2005)
 This Christmas (2009)
 Season of Peace: The Christmas Collection (2018)

Eksterne henvisninger 
 

Musikere fra USA
Highway Child

Highway Child var et dansk rock- og bluesband der blev dannet i København i 2005. På trods af gode koncertanmeldelser, optræden på Roskilde Festival og stor turnévirksomhed i ind- og udland, fik bandet aldrig et kommercielt gennembrud, og gruppens blev opløst i 2011.

Diskografi 
On The Old Kings Road (2008)
Sanctuary Home (2009)
Highway Child (2011)

Rockgrupper fra Danmark
Musikgrupper fra 2005
Ophørt i 2011
Cameo (band)

Cameo er en funk-gruppe fra USA.

Diskografi 
 Cardiac arrest (1977)
 Ugly ego (1978)
 Cameo (1979)
 Feel me (1980)
 Cameosis (1980)
 Knights of the sound table (1981)
 Alligator woman (1982)
 Style (1983)
 She's strange (1984)
 Word up (1986)
 Machismo (1988)
 Real men...Wear black (1990)
 Real men wear black (1990)
 Emotional violence (1992)
 In the face of funk (1995)

Musikgrupper fra USA
Sergio Goycochea

Sergio Javier Goycochea (født 17. oktober 1963 i Lima, Argentina) er en tidligere argentinsk fodboldspiller (målmand), der blev berømt under VM i 1990 i Italien.

Goycochea deltog ved VM i 1990 som reserve for førstemålmanden Nery Pumpido, der blev skadet i det indledende gruppespil. I både argentinernes 1/8-finale mod Brasilien, kvartfinale mod Jugoslavien og semifinale mod Italien storspillede han, og holdt et ellers svagt argentinsk hold inde i turneringen. Mod både Jugoslavien og Italien blev han helten efter straffesparkskonkurrence. I finalen mod Vesttyskland kunne han dog ikke redde det afgørende straffespark fra Andreas Brehme, der gav tyskerne en 1-0 sejr. Efter finalen blev han kåret til turneringens bedste målmand, og blev samme år også hædret som Årets fodboldspiller i Argentina.

Han nåede i alt at spille 44 landskampe. Han var med til at vinde to udgaver af Copa América, Confederations Cup 1992 og deltog desuden ved VM i 1994 i USA.

Goycochea spillede på klubplan blandt andet for River Plate, Vélez Sársfield, Racing Club og Newell's Old Boys i hjemlandet, og var desuden udlandsprofessionel hos Brest i Frankrig og Internacional i Brasilien.

Referencer 

Fodboldspillere fra Argentina
Fodboldspillere fra Club Atlético River Plate
Fodboldspillere fra Racing Club de Avellaneda
Fodboldspillere fra Stade Brest 29
Fodboldspillere fra Sport Club Internacional
Fodboldspillere fra Club Atlético Vélez Sársfield
Fodboldspillere fra Newell's Old Boys
Fodboldspillere fra Millonarios
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Caramba

Caramba var en pop-gruppe fra Sverige. De udgav ét album i 1981 under navnet Caramba, hvorfra singlen "Hubba Hubba Zoot Zoot" toppede den svenske singlehitliste.

Hele albummet blev indspillet på et nonsens-sprog. Sangene, der imiterer visse regionale typer musik, imiterer fonetiske strukturer på sprogene i de respektive områder. Det blev produceret af Michael B. Tretow, der primært er berømt for at være producer på ABBAs plader, og det har vokal af en anden kunstner fra Polar Music, nemlig Ted Gärdestad. Selvom der har gået rygter om, at flere andre svenske musikere og sangere skulle have været med til indspilningerne af Caramba, så er Tretow og Gärdestad de eneste, som har fået sat navn på.

Nummeret "Hubba Hubba Zoot Zoot" er blevet genudgivet som en del af Tretows album Greatest Hits (1999), Gärdestad CD-boks Solregn (2001) og flere opsamlingsalbums med hits fra 1980'erne og svenske indspilninger. I 2011 blev Caramba udgivet som CD.

Medlemmer 
Alle de medvirkende bruger pseudonymer. Dette er som de blev krediteret på albummet:

 Carlos Ih Lura, ahllo
 Zoltan Zull, violotta
 Dr. Fritz Höfner, baribasso
 Tudor Ludor, batterie
 Abdullah Presley, tomba
 Zingo Allah, prutto
 Ihto Amin, paahuve
 Gaston El Ton Yon, pianissimo
 King Nam, a nam
 Clapton Combo, gitaronimo
 King Kong, tango
 Hazze Kamikaze, teknico del son
 Giorgio Martini, producto

Diskografi 
 Caramba (1981)
Trakliste

Blaztah 1 (Side 1)
 "Ali Baba" – 3:51
 "Spottnjik" – 3:51
 "Hubba Hubba Zoot Zoot" – 3:23
 "Eine Feine" – 3:43
 "Fido" – 3:47

Blaztah A (Side A)
 "Aitho" – 3:28
 "Anna Kapoe" – 4:17
 "Donna Maya" – 3:07
 "Ahllo" – 2:42
 "Carhumba" – 3:37

Referencer

Eksterne henvisninger 
 

Musikgrupper fra Sverige
Musikgrupper fra 1981
Knud Borring

Knud Christian Borring (23. april 1838 i København – 2. januar 1915 i Gentofte) var en dansk arkitekt.

Han var søn af professor, lærer Lauritz Stephen Borring og Christiane Birgitte Albertsen, blev landmand og var samtidig i tømrerlære om sommeren og på tegnestue om vinteren i 3 år. Som ung forvalter på en række gårde blev Borring interesseret i landsbrugsbyggeri, og han skabte sig i 1860'erne et navn som landets bedste arkitekt på dette felt. Han var tidligt interesseret i beton som byggemateriale – dengang kun anvendt til fundamenter og fæstninger – og han brugte efter franske forbilleder jernbuekonstruktioner i lader og stalde. Han besøgte selv Frankrig og England på studierejser.

Herregårdenes hovedbygninger blev opført i forskellige stilarter, som var den gængse tilgang historicismens tid. De var oftest i røde mursten med udsmykninger i cement og på fundamenter i beton, men den nu nedrevne Brahesholm, tidligere Vedtoftegård på Fyn, blev opført helt i beton som en stor villa med tårne. Borring var desuden optaget af at skabe sundere og lunere boliger til mindrebemidlede, og i sine senere år arbejdede han desuden med spørgsmålet om brandsikring af tagene til landbrugsbygninger, hvor han skabte et tagdæk af profilerede cement-asbestplader. For Borring måtte det æstetiske til tider vige for det hensigtmæssige, men med sin brug af betonstøbning og anvendelse af nye, sikre konstruktionsmetoder til landbrugets bygninger var han en foregangsmand i Danmark. 

Han blev gift 8. august 1873 i Vänersborg med Fanny Elvira Nordström (1. januar 1853 på Järpetan, nu Elvenäs, Värmland – 7. oktober 1931 i Stockholm). 

Han er begravet på Gentofte Kirkegård.

Værker 

 Hovedbygning, Margrethesminde, Fyns Amt (1868)
 Hovedbygning, Ulbølle (1868)
 Hovedbygning, Brattingsborg, Samsø (1870-71, udvidet af Martin Borch 1897-98)
 Hovedbygning, Brahesholm, Fyn (1871-72, nedrevet 1916)
 Hovedbygning, Rugård, Fyn (1873-74)
 Hovedbygning, Hesede, under Gisselfeld
 Statens eksportstalde i Aarhus, Randers og Aalborg
 Sankt Jacobs Kirke, Odense (1889)
 Vognremisen ved Hellerup Station (1897, nedrevet)
 Talrige avlsbygninger til fx: Egholm (1907), Wedellsborg (1889), Gavnø (1889), og Rungstedgård (1889, nedrevet 2011)

Skriftlige arbejder 
 "Betonen og dens Anvendelighed", i: Ugeskrift for Landmænd, 1866.
 "Beton og dens Anvendelse til Landbrugsbygninger: Foredrag holdt i det Kgl. Landhusholdningsselskab d. 12. Decbr. 1866", 1867.
 "Anvendelse af Kalkbeton til Landbrugsbygninger", 1878.
 "Ny Ladeconstruction", 1881.
 "Det franske Bygningssystem med Jærnbuer, anvendt til Landbrugsbygninger", 1882.
 "Jernbue-Lade med fladt Tag", 1882.
 "Om Valget af det rette Murmateriale for Tilvejebringelsen af solide, lune og billige Landbrugsbygninger", 1882.
 "Jærnbuesystemets Anvendelse til brandfri Stalde, Lader, Ridehuse m.m", særtryk af Landsmandsbladet, 1888.
 "Jærnbuesystemets Anvendelse til Landbrugsbygninger", 1892.
 "Om lune Boliger", 1905.

Eksterne henvisninger 

 

Arkitekter fra Danmark
Personer fra København
Danskere i 1800-tallet
Landmænd fra Danmark
Faglitterære forfattere fra Danmark
Dansksprogede forfattere fra Danmark
Néstor Lorenzo

Néstor Gabriel Lorenzo (født 26. februar 1966 i Buenos Aires, Argentina) er en tidligere argentinsk fodboldspiller (forsvarer).

Han spillede på klubplan blandt andet for Argentinos Juniors, Bari, Swindon, San Lorenzo, Banfield, Ferro Carril Oeste og Boca Juniors.

Lorenzo spillede desuden 13 kampe for det argentinske landshold. Han deltog ved VM i 1990 i Italien, hvor argentinerne vandt sølv. Han spillede i to af argentinernes kampe under turneringen. Han var også med til at vinde sølv ved OL i 1988 i Seoul.

Referencer 

Fodboldspillere fra Argentina
Fodboldspillere fra Argentinos Juniors
Fodboldspillere fra AS Bari
Fodboldspillere fra Swindon Town F.C.
Fodboldspillere fra San Lorenzo de Almagro
Fodboldspillere fra Club Atlético Banfield
Fodboldspillere fra Boca Juniors
Personer fra Buenos Aires
Deltagere ved verdensmesterskabet i fodbold 1990
Juan Simón

Juan Ernesto Simón (født 2. marts 1960 i Rosario, Argentina) er en tidligere argentinsk fodboldspiller (forsvarer).

Han spillede på klubplan for Newell's Old Boys og Boca Juniors i hjemlandet, samt AS Monaco og RC Strasbourg i Frankrig. Med Boca vandt han i 1992 det argentinske mesterskab.

Simón spillede desuden 13 kampe for det argentinske landshold. Han deltog ved VM i 1990 i Italien, hvor argentinerne vandt sølv. Her spillede han samtlige argentinernes syv kampe under turneringen.

Referencer 

Fodboldspillere fra Argentina
Fodboldspillere fra Newell's Old Boys
Fodboldspillere fra AS Monaco FC
Fodboldspillere fra RC Strasbourg
Fodboldspillere fra Boca Juniors
Personer fra Rosario
Deltagere ved verdensmesterskabet i fodbold 1990
Jan Jesper Tvede

Jan Jesper Bruhn Tvede (født 28. november 1920 på Frederiksberg, død 19. november 2000 sammesteds) var en dansk dokumentarfilminstruktør, som var ansat 30 år i DR.

Tvede var søn af malerinde Alice Mary Bruhn Tvede og arkitekt Jesper Tvede.

Referencer

Eksterne henvisninger 
 

Filminstruktører fra Danmark
Ansatte i DR
Personer fra Frederiksberg